Lav et referat af nedenstående tekst:

Tekst:
Nordjyllands Kunstmuseum skal have et nyt navn, men det viser sig nu at tage noget længere tid end forventet at bestemme sig. - Der er forskellige juridiske aspekter i forhold til ophavsretten ved en række af navnene, som skal undersøges. Vi er nødt til at vide, om vi må bruge dem, siger Lars Bang Jensen bestyrelsesformand for Nordjyllands Kunstmuseum til TV2/Nord. Bestyrelsen nåede derfor ikke frem til en endelig afgørelse, da de i går aftes holdt møde. Der har været udskrevet en navnekonkurrence, hvor der indkom over 450 forslag. Bestyrelsen havde udvalgt syv forslag, og i går aftes blev de vurderet sammen med en kommunikationsekspert. Bestyrelsen håber, at have det nye navn på plads i december.

Referat:
Navngivning kan være en kompliceret sag. Det må bestyrelsen i Nordjyllands Kunstmuseum nu sande, og derfor skifter stedet først navn tidligst til december.